Euroopa Aatomienergiaühenduse (keda esindab Euroopa Ühenduste Komisjon) ja Kanada valitsuse vaheline termotuumasünteesi alaste teadusuuringute ja arendustegevuse valdkonnas tehtavat koostööd käsitlev

vastastikuse mõistmise memorandum

I artikkel

Memorandumi rakendusala ja eesmärgid

Kanada Valitsus ning Euroopa Aatomienergiaühendus (keda esindab Euroopa Ühenduste Komisjon), edaspidi "pooled",

- meenutades 6. juuli 1976. aasta Euroopa ühenduste ja Kanada vahelist kaubandus- ja majanduskoostöö raamlepingut, mille artikli 3 lõikega 2 nähakse ette tehnoloogia- ja teadusvahetused,

- tunnustades vastastikust kasu, mis võib tuleneda juhitava termotuumasünteesi alaste teadusuuringute ja arendustegevuse valdkonnas tehtavast koostööst,

- võttes arvesse, et Euroopa Ühenduste Komisjon koordineerib Euroopa Aatomienergiaühenduse nimel Euroopa laialdast termotuumasünteesi alast tegevust, ja et Kanada Rahvuslik Teadusuuringute Nõukogu koordineerib hiljuti Kanadas sisseseatud termotuumasünteesi alast tegevust, ning

- pidades silmas tihedama koostöö arendamist tulevikus;

on kokku leppinud koostöö osas termotuumasünteesi alaste teadusuuringute ja arendustegevuse valdkonnas, ning eriti käesoleva memorandumi lisas loetletud valdkondades.

II artikkel

Erinevad koostöövormid

Põhilised koostöövormid on:

- infovahetus, sealhulgas arenguaruanded ja muud mittekonfidentsiaalsed teaduslikud andmed, mille avaldamiseks on pooltel õigus ning mis kuuluvad kas nende omandusse või on neile kättesaadavad;

- vastastikune osavõtt kummagi poole organiseeritud teaduskohtumistest;

- ekspertide vahetus, kusjuures iga pool kannab oma ekspertide lähetuse personalikulud ise;

- ühiseksperimentide, -uurimuste ja -projektide läbiviimine, nii nagu on kokku lepitud allpool mainitud ühendkomitee poolt, eriti mis puudutab NETi (Next European Torus) ning teisi mõlema poole ettevõtmisi;

- materjalide, seadmete ja aparatuuri vahetamine.

III artikkel

Rakendamine ja programmi läbivaatamine

Ülalpool viidatud koostöötegevuste täideviimiseks on pooled kokku leppinud ühendkomitee loomise osas, kuhu kuuluksid kaks esindajat kummaltki poolelt. Kanada poolelt on käesolevaga täidesaatvaks organiks, kes määrab ühendkomiteesse Kanada esindajad, nimetatud Rahvuslik Teadusuuringute Nõukogu.

Koostöötegevuse rakendamine ja üksikasjad sätestatakse ühendkomitee konsensusega. Need tegevused peavad olema kooskõlas Rahvusvahelise Energiaagentuuri raames läbiviidavate tegevustega ning neis peavad osalema mõlemad pooled. Ülalmainitud raamlepingu kohaselt võib tegevusaruandeid esitada ühise koostöökomitee ettevalmistava üldise koostöö alamkomiteele.

Ühendkomitee kohtub nii tihti kui vajalik, ja vähemalt korra aastas, vaheldumisi Euroopas ja Kanadas. Kohtumiste vahele jäävail ajavahemikel võib ühendkomitee otsuseid vastu võtta kirjavahetuse teel.

Teade mistahes koostöötegevuse lõpetamisest vastavaks aastaks edastatakse pooltele ühendkomitee kaudu.

IV artikkel

Kapitaliallikad

Käesoleva memorandumi kohaselt läbiviidavad tegevused olenevad ja sõltuvad kummalegi poolele kättesaadavast kapitalist ja inimtööjõust. Mõlemad pooled kannavad käesolevale memorandumile vastavas koostöös osalemise kulud ise.

V artikkel

Jõustumiskuupäev

Käesolev vastastikuse mõistmise memorandum jõustub alates hilisemast kuupäevast neist kahest, mil sellele on alla kirjutatud, ning vastavalt III artiklile jääb memorandum jõusse viieks aastaks alates jõustumiskuupäevast, juhul kui vastastikuse kokkuleppe alusel kehtivusaega enne viie aasta möödumist ei pikendata.

Allkirjastatud … (koht) … (kuupäev)

Dokument on koostatud kahes eksemplaris, mõlemad koopiad on inglise ja prantsuse keeles ning mõlemad tekstid on võrdselt autentsed.

Euroopa Ühenduste Komisjoni poolt esindatud Euroopa Energiaühenduse nimel

Kanada valitsuse nimel

--------------------------------------------------

LISA

Termotuumasünteesi alaseid teadusuuringuid ja arendustegevust puudutavad teemad, mis on EAEÜ/Kanada koostöö jaoks eriliselt välja toodud

- Tokamaki füüsika, sealhulgas seisusoojendus-, taastankimis-, diagnostika-, andmekogumis- ja kontrollaparatuur

- Termotuumasünteesi kütused, sealhulgas nõuded triitiumi käitlemisele ning võimalikud korraldused selle rakendamiseks energiaallikana

- Kaudne manipuleerimine

- Termotuumasünteesiga seotud ohutus- ja keskkonnaprobleemid

- Suure võimsusega elektrotehnoloogia.

--------------------------------------------------